как се тълкува едно завещание ?
в тези случаи волята на завещателя следва да се преценява при спазване на общото правило на чл. 20 от закона за задълженията и договорите (ззд) за тълкуване на договорите, отчитайки разпоредбата на чл. 44 ззд, която отнася това правило и към едностранните волеизявления, каквото по своята същност е завещанието. отделните завещателни разпореждания следва да се тълкуват във връзка едно с друго и в смисъла, който произтича от текста на цялото завещание, като се търси действителната воля на завещателя. в определени случаи съдът следва да отчита и останалите доказателства по делото, които могат да изяснят действителната воля на страните.